  Майя Бывальцева Удмуртиысь биатлонист Ильназ Мухамедзянов 11-тӥ толшоре Ижкарын юниоръёслэн Росси ӵошатсконзы улсын спринт амалын ньылетӥ инты басьтӥз. Ыбылӥськонъёсын ньыль мишеньёсты ворсатэк кельтыса, со вормисьлы 1 минут 0,2 секунд келяз, ивортэ «Удмуртия» агентстволэн корреспондентэз. Элькунысьтымы мукет спортсменъёс таӵе интыосын: Дмитрий Бузмаков — 17-тӥ, Кирилл Перевозчиков — 19-тӥ, Константин Маев — 22-тӥ, Андрей Демидов — 23-тӥ. Спринт амалын ӵошатсконэз 30 адями йылпумъяз. Вормисе потӥз Тюмень улосвылысь Игорь Шетько (30 минут 35,7 секунд, 2 мишеньзэ ӧз ворса), кыкетӥ луиз Ханты-Манси автоном округ но Алтай шаер понна бызьылӥсь Андрей Павлов (+20,6 секунд, 1 мишеньзэ ӧз ворса), куинетӥ — Санкт-Петербургысь Алексей Терентьев (+36 секунд). 11-тӥ толшоре ик воргоронъёслэн, юниоркаослэн но нылкышноослэн спринтъёссы ортчозы. Тегъёс: Спорт Ижкар Биатлон Удмуртия Россия  